หุ้นปิดเช้าบวก 7.74 จุด
ดัชนีหุ้นช่วงเช้าปิดที่ระดับ 1,012.86 จุด เพิ่มขึ้น 7.74 จุด (+0.77%) มูลค่าการซื้อขาย 20,356 ล้านบาท
1 ธ.ค. 2553

ดัชนีหุ้นช่วงเช้าปิดที่ระดับ 1,012.86 จุด เพิ่มขึ้น 7.74 จุด (+0.77%) มูลค่าการซื้อขาย 20,356 ล้านบาท
ตลาดหุ้นช่วงเช้าแกว่งรอประเด็นใหม่ ปัจจัยการเมืองยังต้องรอการตัดสินคดีเงินบริจาค 258 ล้านบาทของพรรคปชป.ในปีหน้า ขณะที่หนี้ยุโรปยังเป็นปัญหาอยู่ ค่าเงินดอลลาร์ที่แข็งค่าขึ้นอาจทำให้ราคาน้ำมันอ่อนลง ส่งผลให้หุ้นน้ำมันพักฐาน บ่ายนี้รอผลประชุม กนง.หากขึ้นดอกเบี้ยนโยบาย 0.25% กลุ่มแบงก์ได้ประโยชน์ มองว่าวันนี้น่าจะเป็นแรงซื้อนักลงทุนในประเทศ
ตลาดหลักทรัพย์ปิดตลาดช่วงเช้าวันนี้ที่ระดับ 1,012.86 จุด เพิ่มขึ้น 7.74 จุด(+0.77%) มูลค่าการซื้อขาย 20,356 ล้านบาท 
การซื้อขายหุ้นช่วงเช้าวันนี้ ดัชนีเปิดตลาดขึ้นแดนบวก โดยแตะจุดสูงสุดของช่วงเช้าที่ 1,013.07 จุด และแตะจุดต่ำสุดของช่วงเช้าที่ระดับ 999.34 จุด
นางภรณี ทองเย็น ผู้ช่วยกรรมการผู้อำนวยการ บล.เอเซียพลัส กล่าวว่า ตลาดหุ้นไทยเช้านี้แกว่งตัวไม่ได้มีประเด็นใหม่ โดยปัจจัยการเมืองรอการตัดสินคดีเงินบริจาค 258 ล้านบาทของพรรคประชาธิปัตย์(ปชป.)ในปีหน้า ตอนนี้ต่างชาติน่าจะยังขายและนักลงทุนในประเทศซื้อ  
ประเด็นเดิม หนี้ยุโรปก็ยังมีปัญหาอยู่ ค่าเงินดอลลาร์ที่เริ่มแข็งค่าอาจทำให้ราคาน้ำมันอ่อนตัวลง ส่งผลให้หุ้นน้ำมันอาจพักฐาน ส่วนบ่ายนี้รอผลประชุมคณะกรรมการนโยบายการเงิน(กนง.)พิจารณาอัตราดอกเบี้ยนโยบายว่าจะมีการปรับขึ้นหรือไม่ 
ทั้งนี้ ฝ่ายวิจัยมองว่า กนง.อาจจะปรับขึ้นดอกเบี้ย เพราะตอนนี้ค่าเงินบาทเริ่มอ่อนตัวลงมาบ้างแล้วเป็นเรื่องของฤดูกาลการส่งออกช่วงนี้ชะลอตัว fund flow ก็เริ่มไหลออก การขึ้นดอกเบี้ยก็ไม่น่าจะทำให้เงินบาทแข็งค่ามากมาย เพราะคงปรับขึ้นแค่ 0.25% แต่กลุ่มแบงก์น่าจะได้ประโยชน์ กลุ่มอื่นไม่น่าจะมีอะไรมากเพราะไม่มีผลต่อต้นทุนมากนัก
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
IVL   มูลค่าการซื้อขาย 2,319.77 ล้านบาท ปิดที่  57.25 บาท เพิ่มขึ้น 3.50 บาท
PTL   มูลค่าการซื้อขาย 1,617.61 ล้านบาท ปิดที่  38.75 บาท เพิ่มขึ้น 2.25 บาท
PTTAR มูลค่าการซื้อขาย 1,380.10 ล้านบาท ปิดที่  38.25 บาท เพิ่มขึ้น 0.25 บาท 
TRUE  มูลค่าการซื้อขาย   949.39 ล้านบาท ปิดที่   6.30 บาท ลดลง  0.05 บาท
PTT   มูลค่าการซื้อขาย   888.81 ล้านบาท ปิดที่ 311.00 บาท เพิ่มขึ้น 2.00   บาท